kardosdrur/scandi-wiki huggingface dataset:
Heinrich Brunn

Heinrich (von) Brunn (født 23. januar 1822 i Wörlitz ved Dessau, død 23. juli 1894) var en tysk arkæolog og kunsthistoriker. 

Brunn studerede arkæologi og filologi på Bonns universitet, hvor især Friedrich Welcker og Friedrich Ritschl var med til at præge hans fremtidige virke. I 1843 erhvervede han sin doktorgrad med afhandlingen Artificum liberae Graeciae tempora. Efterfølgende drog Brunn til Rom, hvor han i en årrække arbejdede som arkæolog, blandt andet som sekretær for  Deutsches Archäologisches Institut. I 1865 blev han udnævnt til professor i arkæologi på Ludwig-Maximilians-Universität München og senere flere samlinger samme sted. I 1888 blev han direktør for Glyptoteket i München, hvortil han også forinden havde samlet en stor mængde genstande. 

Brunn var en vigtig skikkelse i arkæologien i anden halvdel af 1800-tallet, hvor han søgte at etablere en sammenhæng mellem mytologien og de kunstneriske udtryk i antikken. Han skabte herudfra et system til at skelne kronologisk og geografisk mellem kunstneriske udtryk.

Bibliografi 
Blandt de værker, han udgav, var følgende:
 Geschichte der griechischen Künstler (2 bind, 1853-59)
 Die philostratischen Gemälde gegen Friederichs verteidigt (1861)
 I relievi delle urne etrusche, I, Ciclo troico (1870)
 Beschreibung der Glyptothek des König Ludwigs I (5. oplag 1887)
 Ueber die kunstgeschichtliche Stellung der pergamenischen Gigantomachie (1884)
 Griechische Götterideale (1893)
 Griechische Kunstgeschichte, I-II (ufuldendt, 1893-97)
 Denkmäler griechischen und römischen Skulptur (fra 1886 og frem)

Referencer 

Arkæologer fra Tyskland
Klassiske arkæologer
Kunsthistorikere fra Tyskland
Ansatte ved Münchens Universitet
Faglitterære forfattere fra Tyskland
Tyskere i 1800-tallet
George R.R. Martin

George Raymond Richard Martin (født 20. september 1948), undertiden omtales som GRRM, er en amerikansk forfatter og manuskriptforfatter af fantasy, horror og science fiction. Han er bedst kendt for A Song of Ice and Fire, hans bestseller serie af episk fantasy romaner, der af HBO er tilpasset til deres dramatiske serie Game of Thrones.

Bibliografi

Forfatter

Romaner 
 Dying of the Light (1977)
 Windhaven (1981, med Lisa Tuttle)
 Fevre Dream (1982)
 The Armageddon Rag (1983)

 A Song of Ice and Fire serien:
 A Game of Thrones (1996) - dansk Kampen om tronen
 A Clash of Kings (1998) - dansk Kongerns kamp
 A Storm of Swords (2000) - dansk En storm af sværd
 A Feast for Crows (2005) - dansk Kragernes rige
 A Dance with Dragons (2011) - dansk En dans med drager
 The Winds of Winter (kommende)
 A Dream of Spring  (kommende)

 Hunter's Run (2007, udvidet version af novellen "Shadow Twin," med Gardner Dozois og Daniel Abraham)

Noveller 
 Night of the Vampyres, originalt i Amazing, 1975, gjenutgitt i The Best Military Science Fiction of the 20th Century
 "The Skin Trade" (1989) fra samlingen Dark Visions.

 "Tales of Dunk and Egg" serien – sat i samme verden som A Song of Ice and Fire
 "The Hedge Knight" (1998) 
 "The Sworn Sword" (2003) 
 "The Mystery Knight" (2010)

 "Shadow Twin" (2004, med Gardner Dozois og Daniel Abraham)

Børnebøger 
 The Ice Dragon (Orignalt trykt i 1980, illustrert og gjenutgitt oktober 2006)

Samlinger 
 A Song for Lya (1976)
 Songs of Stars and Shadows (1977)
 Sandkings (1981)
 Songs the Dead Men Sing (1983)
 Nightflyers (1985)
 Tuf Voyaging (1987)
 Portraits of His Children (1987)
 Quartet (2001)
 GRRM: A RRetrospective (2003; genudgivet 2006 og 2007 som Dreamsongs)

Redaktør

Wild Cards (også bidrag til mange bøger) 
 Wild Cards I (1987)
 Wild Cards II: Aces High (1987)
 Wild Cards III: Jokers Wild (1987)
 Wild Cards IV: Aces Abroad (1988)
 Wild Cards V: Down & Dirty (1988)
 Wild Cards VI: Ace in the Hole (1990)
 Wild Cards VII: Dead Man's Hand (1990)
 Wild Cards VIII: One-Eyed Jacks (1991)
 Wild Cards IX: Jokertown Shuffle (1991)
 Wild Cards X: Double Solitaire (1992) 
 Wild Cards XI: Dealer's Choice (1992)
 Wild Cards XII: Turn of the Cards (1993)

 Wild Cards: Card Sharks (1993)
 Wild Cards: Marked Cards (1994)
 Wild Cards: Black Trump (1995) (disse tre bøkene er en trilogi)

 Wild Cards: Deuces Down (2002)
 Wild Cards: Death Draws Five (2006)
 Wild Cards: Inside Straight (2008)
 Wild Cards: Busted Flush (kommende)
 Wild Cards: Suicide Kings (kommende)

Andre 
 Warriors en genrekrydsende antologi (kommende)
 Songs of the Dying Earth en antologi til hyldest for Jack Vances Dying Earth serie (kommende)

Referencer

Eksterne henvisninger 

 Officiel hjemmeside

Fantasyforfattere fra USA
Gyserforfattere fra USA
Science fiction-forfattere fra USA
Agnostikere
Tv-forfattere fra USA
The Football League 1899-1900

The Football League 1899–1900 var den 12. sæson af The Football League og dermed også det 12. engelske mesterskab i fodbold.

First Division blev vundet af Aston Villa, som dermed vandt ligaen og det engelske fodboldmesterskab for femte gang – de fire første gange var i 1893-94, 1895-96, 1896-97 og 1898-99.

Resultater

First Division

Second Division 

Sæsonen 1899-1900 var den ottende i Second Division, og siden den foregående sæson havde ligaen optaget to nye hold:
 Chesterfield FC, som i sæsonen 1898-99 var blevet nr. 4 i Midland League.
 Middlesbrough FC, som i sæsonen 1898-99 var blevet nr. 3 i Northern League.

To hold blev ikke genvalgt til Second Division:
 Luton Town FC, der blev optaget i Southern League, hvor klubben tidligere havde spillet i perioden 1894-96.
 Loughborough Town FC, der blev optaget i Midland League, hvor klubben tidligere havde spillet i perioden 1891-95. Holdet trak sig imidlertid inden sæsonen gik i gang.
Det betød, at der skulle optages to nye hold i divisionen, og valget faldt på følgende hold:
 Blackpool FC, som i sæsonen 1899-1900 var blevet nr. 3 i Lancashire League, og som dermed vendte tilbage til The Football League efter blot én sæsons fravær.
 Stockport County FC, som i sæsonen 1899-1900 var blevet nr. 1 i Lancashire League.

Kilder / eksterne henvisninger 
 RSSSF – England 1899-00 
 RSSSF – English League Leading Goalscorers

Noter 

Sæsoner i The Football League
Fodbold i 1899
Fodbold i 1900
1. division 1984 (fodbold)

1. division 1984 var den 40. sæson af 1. division siden turneringens oprettelse i 1946. Turneringen blev administreret af DBU.

Vejle Boldklub vandt deres femte mesterskab.

Tabel

Målscorere

Eksterne henvisninger 
 Peders Fodboldstatistik 
 Haslund.info 

Sæsoner i 1. division (fodbold)
Fodbold i 1984
Olympiske Stadion (Kyiv)

Det Olympiske Stadion (, ) er en arena i den ukrainske hovedstad Kyiv, med en tilskuerkapacitet på 68.055 siddepladser ved fodboldkampe. Stadionet er det største i Ukraine. Stadionet har været igennem mange renoveringer, men i mange år var den uden siddepladser, hvilket betød at der ofte var over 100.000 tilskuere på stadionet. Det er det andet største Stadion i Østeuropa efter Luzjniki Stadion i Moskva. Ved Sommer-OL 1980 blev der spillet flere fodboldkampe i Kyiv.

Stadionet blev første gang indviet den 12. august 1923, og er blevet renoveret i 1941, 1999 og 2011. Fra 2008 til 2011 var hele anlægget lukket på grund af en større ombygning, hvor der blandt andet kom nyt tag. Det blev genåbnet 9. oktober 2011 ved en koncert med Shakira, og den 11. november samme år blev der igen spillet fodbold, da  og  spillede 3-3 i en venskabskamp.

Olimpiyskiy blev anvendt ved Europamesterskabet i fodbold 2012, hvor blandt andet finalen blev spillet. Det er hjemmebane for Dynamo Kyiv Europæiske kampe og det Ukraineske landshold

Tidligere navne 
 1923: Røde Stadion af Trotskij
 1924–1935: Røde Stadion
 1936–1938: Republikkens Stadion af Kosior
 1938–1941: Republikkens Stadion
 1941: Republikkens Stadion af Khrusjtjov (kapacitet 50.000)
 1941–1943: Alle Ukrainers Stadion
 1944–1962: Republikkens Stadion of Khrushchev (kapacitet 47.756)
 1962–1979: Central Stadion (kapacitet 100.062 i 1967)
 1980–1995: Republikkens Stadion
 1996–nu : Olympic NSK (kapacitet 83.450 i 1999; 70.050 i 2011)

UEFA Euro 2012 
Olimpiyskiy National Sports Complex var ét af otte stadioner der blev anvendt under Europamesterskabet i fodbold 2012.

Eksterne henvisninger 

 Officiel hjemmeside

Referencer 

Sport i Kyiv
Bygninger, konstruktioner og anlæg i Kyiv
Fodboldstadioner i Ukraine
Roel van Hemert

Roel van Hemert (født 21. November 1984 i Hurwenen, Gelderland) er en hollandsk fodboldspiller der i øjeblikket spiller for Waasland-Beveren i Belgien. Han spiller som midterforsvar. Han har tidigere spillet for FC Hjørring

Eksterne henvisninger 
 Spillerprofil på fchjoerring.dk
 Belgiere henter FC Hjørring-profil

Fodboldspillere fra Holland
Fodboldspillere fra FC Hjørring
Calum Butcher

Calum Butcher (født 26. februar 1991 i Rochford, Essex) er en Engelsk fodboldspiller, der spiler for London-klubben Millwall F.C.

Han har tidligere spillet for bl.a. Tottenham Hotspur, Barnet F.C. og danske FC Hjørring.

Eksterne henvisninger 

 Spillerprofil på fchjoerring.dk
 FC-Hjørring henter engelsk forstærkning (Bold.dk)
 Jesper Weinkouff og Calum Butcher stopper i FC Hjørring (fchjoerring.dk)

Noter 

Fodboldspillere fra England
Fodboldspillere fra FC Hjørring
Fodboldspillere fra Tottenham Hotspur F.C.
Dennis Ramonn Olsen

Dennis Ramonn Olsen (født 25. november 1983) er en dansk tidligere fodboldspiller og nuværende assistenttræner for AGF's U/19-hold.

Han kunne som aktiv både spille i angrebet og på midtbanen.

Referencer

Eksterne henvisninger 
 

Fodboldspillere fra Danmark
Fodboldspillere fra FC Hjørring
Fodboldspillere fra Lyngby Boldklub
Fodboldspillere fra Hellerup IK
Fodboldspillere fra Jammerbugt FC
Fodboldspillere fra Thisted FC
Fodboldtrænere fra Danmark
Socialisering

Socialisering er et begreb, der kan have flere betydninger:
 Socialisering (sociologi)- teorier, metoder og modeller, der vedrører individers indføring i grupper
 Socialisering (økonomi)- Arbejderklassens politiske kontrol med produktionen, evt. gennem statslig styring af virksomhederne
Adidas Tango 12

Adidas Tango 12 var den officielle fodbold ved Europamesterskabet i fodbold 2012. Bolden er opkaldt efter den oprindelige Adidas Tango serie af fodbolde, dog er Tango 12 og dens variationer i et helt nyt design. Tango 12 er den 11 officielle bold som Adidas producerede til en EM-slutrunde. Variationer af bolden har været brugt til Africa Cup of Nations 2012 og Sommer-OL 2012.

Bolden blev officielt præsenteret den 2. december 2011 i Kyiv, forud for lodtrækningen til EM-turneringen. Tango 12 anvender en konstruktion og et design baseret på Adidas Jabulani, men er modificeret med 32 2D-paneler i stedet for Jabulaniens otte 3D paneler. Der er ikke anvendt traditionelle syninger i bolden, da den er thermabondet.

Referencer

Eksterne henvisninger 

Tango 12
Europamesterskabet i fodbold 2012
München-Akademiet

München-Akademiet henviser til:

 Bayerische Akademie der Wissenschaften
 Akademie der Bildenden Künste München
Friedrich Gottlieb Welcker

Friedrich Gottlieb Welcker (født 4. november 1784 i Grünberg i Hessen, død 17. december 1868 i Bonn) var en tysk filolog og arkæolog, bror til Carl Theodor Welcker. 

Han tog doktorgraden i Giessen 1803 og begav sig 1806 til Rom, hvor han blev huslærer hos Wilhelm von Humboldt og kom under påvirkning af Zoëga, hvis levned han senere beskrev (2 bind, 1819). I Rom trådte de arkæologiske interesser i forgrunden hos ham ved siden af de filologiske, og han stillede sig til opgave at behandle græsk religion, kunst og poesi i sammenhæng. Efter sin hjemkomst blev han 1809 professor i Giessen, men flyttede 1816 til Göttingen og 1819 til Bonn, hvor han blev overbibliotekar. Af hans skrifter kan mærkes: Die Aeschylische Trilogie (1824), Der epische Cyklus (2 bind, 1835—49), Die griechischen Tragödien (3 bind, 1839—41), Alte Denkmäler (5 bind, 1849—64), Griechische Götterlehre (3 bind, 1857—63), endelig hans Kleine Schriften zur griechischen Literaturgeschichte (5 bind, 1844—67) og Kleine Schriften zur Mythologie, Kunst- und Literaturgeschichte (1868).

Kilder 

 

Filologer fra Tyskland
Klassiske filologer
Arkæologer fra Tyskland
Klassiske arkæologer
Tyskere i 1700-tallet
Tyskere i 1800-tallet
Personer fra Hessen
Salmonsens
Carl Theodor Welcker

Carl Theodor Georg Philipp Welcker (død 29. marts 1790 i Oberofleiden, født 10. marts 1869 i Neuenheim) var en tysk retslærd og politiker, bror til Friedrich Gottlieb Welcker.

Welcker blev 1812 privatdocent, 1813 ekstraordinær professor i Giessen, 1814 ordentlig i Kiel, overtog der redaktionen af "Kieler Blätter", 1817 i Heidelberg, 1819 i Bonn, hvor der indlededes undersøgelser mod ham for demagogische Umtriebe, 1823 i Freiburg i. B., hvor han på grund af sin politiske opposition ofte fortrædigedes af regeringen og et par gange blev suspenderet fra sit embede, hvorefter han drog til Heidelberg. 

Welcker, der havde spillet en betydelig rolle som liberal politiker — 1848 var han forbundsgesandt i Frankfurt, senere i diplomatisk sendefærd i Stockholm, med oberst Mosle i Wien o. s. fr. — og aldrig tabte sin interesse for politikken, stod dog i sine senere år som en upåagtet fortidslevning. Ingemann, der traf ham på sin udenlandsrejse 1818—19, omtaler ham i sit Tilbageblik (side 38) som "en af de mest livlige, kunskabsrige og interessante Frihedens Heroer blandt de tyske Videnskabsmænd", han kom sammen med.

Sammen med Fromherz, von Rotteck og Duttlinger havde han stiftet "Der Freisinnige", med von Rotteck udgav han Das Staats-Lexikon. Encyklopädie der sämmtlichen Staatswissenschaften, I—XII (1834 ff., 3. oplag, 1856 ff.), et værk, som har bidraget meget til den tyske liberalismes fremvækst og sejr. Også Welcker har, om måske ikke i så stærk grad som Rotteck, forberedt revolutionen af 1848. 

Welckers bedste retsvidenskabelige arbejde er: Die letzten Gründe von Recht, Staat und Strafe, philosophisch und nach den Gesetzen der merkwürdigsten Völker rechtshistorisch entwickelt (1813); den af ham heri fremstillede eklektiske straffeteori har først en senere tid ydet fuld retfærdighed. Han skrev blandt andet endvidere: Das innere und äussere System der praktischen, natürlichen und römisch-christlich-germanischen Rechts-, Staats- und Gesetzgebungslehre, I (1829).

Kilder 

 

Jurister fra Tyskland
Ansatte ved Giessens Universitet
Ansatte ved Kiels Universitet
Ansatte ved Heidelbergs Universitet
Ansatte ved Bonns Universitet
Ansatte ved Freiburgs Universitet
Politikere fra Tyskland
Faglitterære forfattere fra Tyskland
Tyskere i 1700-tallet
Tyskere i 1800-tallet
Salmonsens
Nationaldivisioun 2011-12

Luxembourgs førstedivision i fodbold 2011-12 var den 98. udgave af det Luxemburgske mesterskab i fodbold. Turneringen blev afviklet fra 5, august, 2011 og blev afsluttet 13. maj, 2012.

F91 Dudelange vandt deres 10. luxemburgske mesterskab.

Tabel

Målscorer

Fodboldsæson 2011-12
Fodbold i Luxembourg
Bobby Roode

Robert F. "Bobby" Roode, Jr. (født 11. maj 1977) er en canadisk wrestler i Total Nonstop Action Wrestling (TNA), hvor han fik sin debut i 2004. I 2011 vandt han TNA World Heavyweight Championship, og han er den længstsiddende verdensmester i TNA nogensinde. 

Bobby Roode fik sin debut for Team Canada i 2004, og kort tid efter erobrede han NWA World Tag Team Championship sammen med Eric Young. I 2008 dannede han tagteamet Beer Money, Inc. sammen med James Storm. Sammen vandt de TNA World Tag Team Championship fire gange, samtidig med at de også blev de længstsiddende verdensmestre nogensinde i TNA. 

I september 2011 fik Bobby Roode sin første store triumf som single-wrestler, da han vandt The Bound for Glory Series-turneringen. Han blev dermed topudfordreren til TNA's VM-titel, TNA World Heavyweight Championship. Måneden efter vandt han VM-titlen, som han holdt i rekordlang tid.

Eksterne henvisninger 

 
 

Wrestlere fra Canada
Ulugh Beg

Ulugh Beg (født 22. marts 1394 i Sultaniyeh, Persien, død 27. oktober 1449 i Samarkand) var en timuridisk hersker og barnebarn af Timur Lenk, en centralasiatisk erobrer fra anden halvdel af 1300-tallet.
Hans store lidenskab var astronomi, og da han selv blev leder af det område, der lå omkring Samarkand, byggede han et stort observatorium i Samarkand.

Hans søn dræbte ham i sit begær efter magt.
Observatoriet blev ødelagt derefter, men hans meget fine observationer flygtede en medarbejder med til Istanbul, hvor de blev publiceret.

Da Uzbekistan blev selvstændigt efter sammenbruddet af Sovjetunionen i 1991, blev der bygget en kopi af observatoriet efter tegninger, og der er i dag et museum over hans observationer og sammenligninger med nutidige observationer. Ulugh Begs observationer ligger ganske tæt på det, vi med moderne udstyr er nået frem til. Observatoriet er udgravet, og en del af en skala til en kvadrant (eller en sekstant) med en radius på godt 40 m er frilagt og det eneste bevarede. Skalaen er udført som to parallelle buede stenskinner markeret med grader, minutter og sekunder. Der er opført en bygning, så besøgende kan se skalaen. Ved daglig måling af største solhøjde kunne astronomen beregne jordaksens hældning samt årets længde med imponerende nøjagtighed.

Eksterne henvisninger 

Astronomer
Persere
The Football League 1900-01

The Football League 1900–01 var den 13. sæson af The Football League og dermed også det 13. engelske mesterskab i fodbold.

First Division blev vundet af Liverpool, som dermed vandt ligaen og det engelske fodboldmesterskab for første gang.

Resultater

First Division

Second Division 

Sæsonen 1900-01 var den niende i Second Division, og siden den foregående sæson havde ligaen optaget to nye hold:
 Blackpool FC, som i sæsonen 1899-1900 var blevet nr. 3 i Lancashire League, og som dermed vendte tilbage til The Football League efter blot én sæsons fravær.
 Stockport County FC, som i sæsonen 1899-1900 var blevet nr. 1 i Lancashire League.

Af de tre lavest placerede hold blev Walsall FC ikke genvalgt til den efterfølgende sæson. Derudover forlod New Brighton Tower FC ligaen, fordi klubben blev nedlagt på grund af for lave tilskuertal. Det betød, at der skulle optages to nye hold i divisionen, og valget faldt på følgende hold:
 Bristol City FC, som i sæsonen 1900-01 var blevet nr. 2 i Southern League og nr. 5 i Western Football League.
 Doncaster Rovers FC, som i sæsonen 1900-01 var blevet nr. 2 i Midland League.

Kilder / eksterne henvisninger 
 RSSSF – England 1900-01 
 RSSSF – English League Leading Goalscorers

Noter 

Sæsoner i The Football League
Fodbold i 1900
Fodbold i 1901
Malene Bach

Malene Bach (født 4. juni 1967) som datter af Ella Juul Kjærulff og kunstmaler Ole Bach Sørensen er en dansk billedkunstner, uddannet fra Kunstakademiets Billedkunstskole i 1993.

Malene Bach arbejder især inden for feltet integreret kunst, forstået som kunstnerisk dekoration af rum og bygningsværker ved hjælp af farvesætning, ornamentik og æstetisk bearbejdning af funktionelle elementer. Malene Bach deltager jævnligt på udstillinger både i Danmark og i udlandet.

Hæderslegater og priser 
 Farveprisen 2012 – for integreret kunstprojekt på Nørrebro Park Skole
 Anne Marie Telmányis Fond, hæderslegat 
 Sven Hols Legat, uddelt af Akademiraadet, hædersgave 
 Aage og Yelva Nimbs Fond, hæderspris
 Årets Bedste Bogarbejde 2009, af Forening for Boghaandværk, for MALENE BACH-EXTENDED COLOR
 Statens Kunstfond: arbejdslegater, rejselegat, toårige igangsætningsstipendier

Repræsenteret i samlinger 
Statens Kunstfond, Ny Carlsbergfondet, Novo Nordisk, Nykredit, Aabenraa Museum

Permanente kunstneriske udsmykninger 
 2010-12 Skodsborg Sundhedscenter. Integreret kunstprojekt.. Samarbejde med Henning Larsen Architects
 2010-12 Nørrebro Park Skole, København, integreret kunstprojekt. Samarbejde med Nova5 arkitekter as for Københavns Kommune. Tildelt FARVEPRISEN 2012
 2006-2003 Udsmykninger for Forsvarets Bygnings- og etablissementstjeneste:
Forsvarets Materieltjeneste, Ballerup. 
Helikopterterminal, Grønnedal, Grønland. 
Lufthavnsterminal Flyvestation Aalborg. 
Karup Helikopterstation. 
 2002 Bord til foyeren i Kommunernes Landsforening. København

Udstillinger, udvalg 
 2009 MALENE BACH – EXTENDED COLOR. Kunsthal Brænderigården, Viborg 
 2006 FARVESKRIGET. Med Olivia Holm-Møller. Gl. Holtegaard, Søllerød 
 2003 Puzzle Parade. White Box, New York, USA 
 2002 Moving. Overgaden, Kulturministeriets Udstillingssted, København 
 2001 Overflow. Traneudstilling, Gentofte Kunstbibliotek, Hellerup 
 1999 Farvefænomener. Bemalinger i dansk skulptur. Charlottenborg, København 
 1998 1+1. DCA Gallery, New York, USA 
 1998 Visual Luxury. Charlottenborg, København

Bibliografi 
 ARKITEKTUR DK: Line Toftsø Nyholm: MALENE BACH – FLADER FARVER SITUATIONER / FIELDS COLORS SITUATIONS. ARKITEKTUR DK 3 2012. København
 Rikke Stenbro: MALENE BACH IN SITU NØRREBRO PARK SKOLE/SCHOOL, København 2012
 Ditte Vilstrup Holm: MALENE BACH – EXTENDED COLOR. Revolver publishing by VVV, Berlin, 2009
 Staffan Boije av Gennäs: om ubestemt udstrækning, Farveskriget, Gl. Holtegaard. Søllerød, 2006
 Mikkel Bogh: Objekt, bemalet, Farvefænomener, Charlottenborg, København 1999
 Michael Darling: Bach to the Future, DCA Gallery, NY, København, 1998
 Ola Billgren: Concrete Painting, København, 1994

Andre hverv og tillidshverv 
 2007-11: Medlem af Bestyrelsen for Kunst på arbejdspladsen
 2006-10: Medlem af Bestyrelsen for Kunstforeningen Gammel Strand
 2003-04: Lektor i maleri på Kunstakademiets Grundskole, København

Fodnoter

Eksterne henvisninger 
 
 

Kvindelige kunstnere fra Danmark
YTF

YTF Global er en gruppe af entertainere og er blevet kendt og dannet gennem video-uploadingssiden YouTube. Gruppen havde deres første koncert den 9. oktober 2011 i Oahu på Hawaii

Medlemmer 
Der er syv medlemmer af gruppen:
Ryan Higa (nigahiga) er en YouTube-komiker som har over 5 millioner abonnenter hvilket gør ham til den anden mest abonnéret YouTuber nogensinde. Hans videoer har over 1 milliard visninger til sammen, gennemsnitligt 10 millioner visninger per video. Han har været med i Nickelodeons program Supah Ninjas.
Kevin Wu (KevJumba) er også en YouTube-komiker der har over 2 millioner abonnenter hvilket gør ham til den tiende mest abonnéret YouTuber nogensinde. Han var også deltager i den syttende sæson af The Amazing Race. Han er for tiden også vært på Flicks på Cartoon Network.
Chester See er sanger og sangskriver, hans videoer er blevet set over 30 millioner gange. Han var også vært på Disney Channel's Disney 365.
Victor Kim er medlem af danse-gruppen Quest Qrew og vinder af Americas Best Dance Crew. Hans Youtube-videoer er blevet set over 30 millioner gange.
Dominic Sandoval (D-Trix) er tidligere medlem af det pris-vindende Quest Crew og er for tiden dommer på Americas Best Dance Crew. Han har også været med i So You Think You Can Dance. Hans YouTube-videoer er blevet set over 20 millioner gange.
JR Aquino er sanger og tidligere deltager af American Idol. Hans YouTube-videoer er blevet set over 30 millioner gange.
Andrew Garcia er sanger og har været blandt top 12 i American Idol

YTF Dag 
Govenæren af Hawaii, Neil Abercrombie proklamerede d. 9 oktober 2011 til at være YTF Dag pågrund af gruppens første optræden.

YouTube Kanal 
Gruppen har lavet en fælles YouTube-kanal med navnet ytfglobal

YTF Christmas Album 
Den 1. december 2011 udgav YTF deres plade kaldt YTF Christmas Album. Den består af 5 sange. Ryan Higa og Dominic Sandoval (D-Trix) lavede en musikvideo til sangen Christmas Swag som også er på pladen. Og YTF lavede en fælles musikvideo til sangen HOHOHO som kan findes på deres fælles kanal.

Underholdning
Grupper
Hawaii
Khariji

Khariji er en muslimsk sekt som eksisterede fra slutningen af 600-tallet til begyndelsen af 700-tallet.

Islam
Maxine Clark

Maxine Clark (født: Maxine Kasselman, 6. marts 1949 i Coral Gables, Florida, USA) er grundlægger af virksomheden Build-A-Bear Workshop.

Erhvervsfolk fra USA